הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 64, 2016-07-19 14:00

אלי כהן: שלום לכולם, אני מתכבד לפתוח את ישיבת הוועדה בעניין הצעת חוק הפיקוח על שירותים פיננסיים (תיקוני חקיקה), התשע"ו-2016, על פיה מוצע להפוך את אגף שוק ההון לרשות, שתיקרא – רשות שוק ההון, ביטוח וחיסכון.

משה גפני: אני מבקש הצעה לסדר.

אלי כהן: אני אומר את סדר הדברים ומה שמתוכנן להיום.

אלי כהן: 1.

אלי כהן: בפתח הדברים, אם יהיו עדכונים לסגן השר הוא יציין, אם לא – יציג ברוך לומברט, היועץ המשפטי במשרד האוצר את ההתייחסויות והתיקונים שהוכנסו בהצעת החוק ושהופצו אתמול.

אלי כהן: לאחר מכן תהיה התייחסות של חברי הכנסת והגופים הנוספים, וכמובן – נשמע הסתייגויות, ככל שתהיינה.

משה גפני: אדוני היושב ראש, ידידי, סגן שר האוצר.

משה גפני: הדברים שהחלטתי לגביהם לגבי החוק – בסדר, מקובלים עלי.

משה גפני: מה שנאמר באמת מתבצע בחוק.

משה גפני: זה בסדר.

משה גפני: אני ירדתי מכמה דברים יותר קטנים שרציתי, וירדתי מהעניין של השר.

משה גפני: השר צריך להחליט, אני חושב שהוא שוגה בעניין הזה, אבל אני מקבל את העניין הזה, איפה שיש ועדת כספים יישאר ועדת כספים.

אלי כהן: סליחה, הוא מדבר, בפעם הבאה שאתה מפריע אתה עוזב את האולם.

אלי כהן: הוא מדבר, אני מבקש לא להפריע.

משה גפני: אני בעיקר מדבר אליהם.

אלי כהן: ברור לי.

משה גפני: אני מקבל את הדברים האלה.

משה גפני: איפה שהיה ועדת הכספים – יישאר ועדת הכספים.

משה גפני: הסברתי אידיאולוגית גם מבחינתי, אני לא חוזר על ההסבר הזה.

משה גפני: אני לא רוצה לגזול את זמנה של הוועדה.

משה גפני: נשאר דבר אחד שהוא מבחינתי הדבר הכי חשוב גם מבחינת הפיקוח הפרלמנטרי, המציאות הזו של ההון הנוסף.

משה גפני: משום מה אתם אומרים שההון הרגיל יהיה בפיקוח ועדת הכספים, ההון הנוסף – לא.

משה גפני: האמת היא שאני הייתי מוכן לוותר על זה.

משה גפני: אם מישהו היה מסביר לי מה זאת ההתעקשות הזאת של משרד האוצר, שניסו גם להביא את זה בחוק של אתמול שעבר במליאת הכנסת.

משה גפני: יש פה משהו שמסתתר, ואני לא מבין למה.

משה גפני: היתה התחייבות על זה שמה שהיה בפיקוח פרלמנטרי – ימשיך.

משה גפני: למה ההון הנוסף?

משה גפני: אם הייתם אומרים שגם ההון הנוסף – אני סיימתי את הדיון בעניין הזה.

משה גפני: אני תומך בחוק.

משה גפני: אני לא אוהב אותו.

משה גפני: אני חבר בקואליציה.

משה גפני: אני אצביע בעדו, אני הייתי עושה בו שינוים ולכן זה גם לא הגיע אלי לוועדה, אני גם מבין את זה, כי אני הייתי עושה שינויים נוספים.

משה גפני: בסדר.

משה גפני: אבל קיבלתי, אני איש ריאלי, איש מאוד פתוח, כזה פלורליסטי - - -

<קריאות: - - -

משה גפני: אני מברך על מה שהיה בעניין הזה, הכל בסדר.

משה גפני: אני מבקש שכמו שיש פיקוח פרלמנטרי על ההון העצמי, גם על התוספת צריך פיקוח.

משה גפני: אני יכול להסביר במשך שש שעות למה, אבל אני לא מתכוון להסביר.

משה גפני: היה סיכום, אני לא מבין את ההתעקשות הזאת, ואפילו אם אתם צודקים, מה קרה?

משה גפני: אני מתחייב שכל עוד אני היושב ראש, שמשרד האוצר יבוא להסביר את התוספת של שוק ההון – יקבלו קפה.

משה גפני: מתחייב, בלי נדר.

משה גפני: אני לא יודע מה יהיה אחרי, אבל אני לא מבין את הדבר הזה.

משה גפני: תשחררו אותי מהמאבק הזה, הוא מיותר לגמרי.

משה גפני: אני אתמוך בחוק, אני חבר בקואליציה, אפילו שאני לא שלם עם החוק הזה.

משה גפני: אבל בסדר.

משה גפני: אני חושב שהיה צריך לעשות בו עוד שינויים.

משה גפני: ויתרתי על עוד שינויים, וזה הדבר האחרון שנשאר מבחינתי קריטי.

משה גפני: אני רואה בזה פגיעה במשטר שאנחנו חיים בו.

עיסאווי פריג': באותו עניין - - -

אלי כהן: ברשותך, חבר הכנסת פריג', אתה כמובן תקבל זכות דיבור.

אלי כהן: קודם כל – תודה ליושב ראש ועדת הכספים, חבר הכנסת גפני על הערותיו.

אלי כהן: הרשו לי באמת לבוא ולראות שנעשו לא מעט התאמות ושינויים במסגרת החוק, אם זה לרבות הסוגייה של חברות אחזקה, חברות נוספות, כפי שציינתי גם אתמול, מתוך מטרה לא ליצור כפל רגולציה, זה לא אומר שלא תהיה רגולציה, כי חייבת להיות רגולציה בתחום הזה, רק שלא תהיה כפל רגולציה ונטל רגולציה שלא לצורך.

אלי כהן: הנושא הזה לא מתבטל, הוא פשוט מתפצל, כיוון שנוסח החוק הזה מטרתו הוא הקמת הרשות ולא להכניס סעיפים אחרים ונוספים.

אלי כהן: זה אחד.

אלי כהן: שתיים, לגבי הנושא של מול ועדות הכנסת, אני חושב שהיתה כאן הקפדה עניינית בנושא של שמירה על ועדות הכנסת בכלל, בין אם זה וועדת העבודה והרווחה וכמובן הנושא של ועדת הכספים.

אלי כהן: ולכן חשוב להגיד - - - ההון העצמי, בעיניי, אבל אני רוצה כמובן גם לשמוע את אנשי המקצוע – שהיא סוגייה טכנית, שבה, לצורך העניין, ועל אף ידיעותיי גם כרואה חשבון, אני לא בטוח עד כמה חברי הכנסת לצורך העניין - - - סליחה, תעזוב בבקשה את האולם.

חיים ילין: עדיין לא סיימת לסכם - - -

עיסאווי פריג': הוא נציג הרשות.

חיים ילין: זה מאוד מלחיץ כשאנחנו רואים אתכם ככה, כי - - -

אלי כהן: אני יודע, אבל כשדיבר חבר הכנסת אני חושב שצריך להקשיב.

אלי כהן: לכן, אני חושב שנעשו כאן התאמות על מנת שישמרו, לצורך העניין, על נושא ועדות הכנסת השונות לעניין קביעת סמכויות, ולא היה שינוי.

אלי כהן: בנושא של ההון העצמי הנוסף, כפי שציינתי, זה, לצורך העניין, סוגייה שהיא מקצועית, אבל אני רוצה גם לשמוע את אגף שוק ההון.

אלי כהן: אבל מנגד חשוב לבוא ולומר שישנם דברים נוספים שנכנסו לתחולת החוק שלא היו במסגרת של ועדת הכספים בראש.

אלי כהן: חשוב לבוא ולהגיד, מכיוון שיש כאן גם איזון שהוא לדעתי נכון ומהותי יותר.

אלי כהן: כשאני מדבר על מהותי יותר אני מדבר על נושא של חוזים אחידים, שהיום לצורך העניין זה לא היה חלק מפיקוח פרלמנטרי, וזה דבר חשוב שבו להערות של חברי הכנסת יכולות להיות השפעה ציבורית, והסעיף הזה נכנס.

אלי כהן: נקודה נוספת שנכנסה ואף היא לא היתה בעבר זה דיווח פרלמנטרי לפחות אחת לשנה לוועדת הכספים, שגם הוא לא היה, ולכן בעיניי התוספות כאן משמעותיות ומהותיות יותר ביחס לנושא הזה.

אלי כהן: לכן, אם אדוני יבחר בסופו של דבר להשאיר הסתייגות אנחנו כמובן נשאיר אותה ונצביע עליה, אבל אם תוכלו לתת התייחסות גם ברמה המקצועית, ולאחר מכן ידבר גם חבר הכנסת פריג'.

<אסף מיכאלי: אני חושב שאמרת את רוב הדברים, מבחינתנו.

<אסף מיכאלי: אנחנו גם התייחסנו לעניין הזה של הוספת חובת דיווח שנתית שלא היתה קיימת לפני כן, וגם כל הנושא של התקנונים האחידים של קרנות הפנסיה.

<אסף מיכאלי: אני חושב שבנושא הזה של ההון הנוסף אנחנו יצרנו מודל שהוא מודל מאוד מאוזן.

<אסף מיכאלי: אני אנסה להסביר.

<אסף מיכאלי: על פי המודל שאנחנו מציעים, כאשר חברת ביטוח בוחרת להיכנס ולעסוק בעסקי ביטוח היא נדרשת להון עצמי בסיסי שנקבע על ידי שר האוצר, והכנסת שם מאשרת את הדברים.

<אסף מיכאלי: לכן לדעתנו זה מנגנון מאוזן.

<אסף מיכאלי: לדעתנו יצרנו מנגנון מאוזן שבמקום שבו חברת ביטוח נכנסת לתחום פעילות היא מאשרת את ההון הבסיסי שלה על ידי תקנות שר האוצר בהסכמת הכנסת.

<אסף מיכאלי: אנחנו מדברים בהון הנוסף על רזולוציה שאני אנסה להסביר אותה.

<אסף מיכאלי: כאשר אני מוכר את פוליסת הביטוח הבאה שלי האם אני בגין הפוליסה צריך לייצר הון של 1,000 שקלים או 500 שקלים כנגד הפוליסה הזו?

<אסף מיכאלי: זאת אומרת, מדובר ברזולוציה מאוד מאוד גבוהה שיורדת לפרטי הפרטים.

<אסף מיכאלי: גם הרזולוציה הזו – אנחנו מאמצים אותה ברובה מפרקטיקות שמקובלות בעולם, כיוון שאנחנו חלק מהמדינות המערביות, אנחנו כפופים לסטנדרטים הבינלאומיים שקיימים בנושא.

<אסף מיכאלי: ולכן, נקודה אחרונה בהקשר הזה – שכך מדובר גם ברגולטורים האחרים, המקבילים, שרזולוציה כזו של תקנות הון נוסף שנדרש מתבצעת בעבודה השוטפת של המנגנון הפיקוחי, ומשכך באמת ביקשנו את הדברים האלה.

<אסף מיכאלי: איפה שיכולנו אני מאמין שנעתרנו, אבל שוב - - -

משה גפני: אני לא מקבל את זה.

משה גפני: אני אביא את זה להצבעה, אני אבקש מחברי הוועדה להצביע בעד ההסתייגות שלי, ואם זה לא יעבור יש לי עוד תרגילים פרלמנטריים – לא תרגילים פרלמנטריים, אלא - - -

<קריאה: עוד כלים.

משה גפני: למשל, אני הולך לטעון נושא חדש על כמה דברים.

משה גפני: אני לא מבין את ההתעקשות הזאת.

משה גפני: יש את זה בכל המקומות.

משה גפני: מה הבעיה שאתם מקבלים את העמדה שלי?

משה גפני: אני בכל זאת יושב ראש ועדת הכספים, החוק היה צריך להיות נדון בוועדה שלי.

משה גפני: אמרו לי שמה שקשור לוועדת הכספים או לוועדות בכלל – יישאר.

משה גפני: למה אתם מתעקשים?

משה גפני: מה אתם מסתירים?

אלי כהן: חבר הכנסת גפני, צריך לזכור שנכנסו סעיפים - - -

משה גפני: אז בוא, אני אשב אתם, אנהל משא ומתן - - -

אלי כהן: מה שנכנס בעיניי מהותי יותר.

משה גפני: אני אגיד לך למה לא מהותי.

אלי כהן: דיווח פרלמנטרי אחת לשנה, חוזה אחיד – שזה דבר מחויב.

אלי כהן: אז באמת, חברי הכנסת – יש להם את היכולת להחליט האם ההון העצמי יהיה 580 או 792?

אלי כהן: כמובן, ההסתייגות יכולה להישאר בעינה.

משה גפני: רשות לניירות ערך גם באה לדווח\

משה גפני: אנחנו בסופו של דבר סומכים על אנשים.

משה גפני: אני לא מבין למה, למה.

אלי כהן: אני חייב לבוא ולומר, כמי שאגב היה בכל הדיונים, שמע גם את התייחסותו של פרופ' בן בסט שישב ואמר שגם אחרי תיקון החקיקה הזה רשות, החלשה ביותר שתהיה, והיא צריכה את הטעון שיפור ולתת לה סמכויות, זה לצורך העניין רשות שוק ההון.

אלי כהן: כלומר, אם אתה, לצורך עניין, מסתכל גם על המפקח על הבנקים - - -

עיסאווי פריג': למה אתה מפחד מוועדת הכספים?

אלי כהן: אני לא מפחד מוועדת הכספים.

אלי כהן: אני אגיד לך, חבר הכנסת פריג': נהפוך הוא.

אלי כהן: דווקא אם חברי הכנסת יחליטו שההון העצמי הוא 750, אני מקבל את הערתו של חבר הכנסת שמולי שאומר בצדק – חברי הכנסת יש להם את הגישה העניינית בעניין ביטוח סיעודי, בעניין מי יקבל, בעניין מה יקבל, אבל לבוא ולהגיד בנושאים מקצועיים?

אלי כהן: לי, בכנות, זה נשמע כהמלצה.

אלי כהן: אני, בתור חבר כנסת אגיע, גם אם אני חבר ועדה, גם אם אני יו"ר ועדה – ואני אתווכח מה יהיה ההון הנוסף?

אלי כהן: חברי הכנסת יכולים להחליט במדינות.

עיסאווי פריג': יפה, יפה.

עיסאווי פריג': אמרת את המשפט.

אלי כהן: כן יימכר לחברות, לא יימכר לחברות, אבל בנושא מקצועי –טכני?

עיסאווי פריג': אני מסכים אתך.

עיסאווי פריג': מדיניות.

עיסאווי פריג': ברגע שאני קורא את סוגיית ההון העצמי, כפי שהעלה חבר הכנסת גפני, שאני מצטרף להסתייגות שהוא העלה, כשאני קורא את סעיף (א) ו-(ׁב) בעמוד 8, אתם אומרים: "...

עיסאווי פריג': הממונה רשאי, לאחר התייעצות בוועדה" – מה זה מפריע לכם שתהיה ועדת הכספים?

אלי כהן: לא מפריע.

עיסאווי פריג': אז מה הבעיה?

אלי כהן: חבר הכנסת פריג', לא רק שלא מפריע, נוספו שני סעיפים מהותיים - -

עיסאווי פריג': אז גמרנו.

עיסאווי פריג': עכשיו, כשאתה אומר - מקצועי ומדיניות, אני מסכים אתך.

עיסאווי פריג': ועדת הכספים לא תדון בסוגיות מקצועיות.

עיסאווי פריג': אבל זה מדיניות.

אלי כהן: אני מסביר לך שזו סוגייה מקצועית.

אלי כהן: שתי סוגיות מהותיות שעד היום לא היו במסגרת החוק - גם חוזה אחיד וגם דיווח פרלמנטרי, שלא היו, שלכאורה רצו לתאר את הקמת הרשות, לקחת דברים מוועדת הכספים, לא מיני ולא מקצתי, לא זו היתה הכוונה, בכלל.

אלי כהן: ועובדה שנוספו שני דברים מהותיים לפיקוח פרלמנטרי, למדיניות הכנסת.

עיסאווי פריג': וזה לא פוסל שזה יהיה תחת פיקוח פרלמנטרי, זה לא פוסל ולא צריך להפחיד אתכם שוועדת הכספים תדון בהון הנוסף ובמדיניות המוצעת בפרק זה, כי זה מדיניות וזה לא מקצועי.

עיסאווי פריג': זה מדיניות.

עיסאווי פריג': כך אני קורא את זה.

עיסאווי פריג': אני קורא את זה, זה מדיניות.

אלי כהן: אם להיות חלוקים, וזה דבר שהוא לגיטימי, אבל יחד עם זה אני אומר שוב: הון עצמי נוסף זה מספר, שהוא טכני.

אלי כהן: זו לא מדיניות סיעודי, זו לא מדיניות מכירה לחברות זרות, זה לא מדיניות של אגרות חוב מיועדות.

עודד פורר: הון עצמי מינימאלי הוא לא מקצועי?

אלי כהן: ברשות

אלי כהן: כם – שאל חבר הכנסת ילין על סדר הדיון.

אלי כהן: אז ברשותכם, אם יהיו עוד הערות בעניין ההון העצמי שהעלה חבר הכנסת גפני אז נדבר, אחרי שנגמרו את סוגיית ההון העצמי, וברשות

אלי כהן: כם – לא נגלוש לנושאים אחרים, נשמע את ברוך שיקרא את כל החוק.

אלי כהן: רצית לחדד את העניין של ההון העצמי?

<אסף מיכאלי: כן.

<אסף מיכאלי: אני רוצה להסביר, באמת, את ההבדל בגישה שלנו מדוע אנחנו סבורים שצריכה להיות הבחנה בין ההון העצמי הבסיסי ובין ההון העצמי הנוסף.

<אסף מיכאלי: מבחינתנו, לפחות לתפיסת עולמנו, הון עצמי בסיסי עולה לכדי שאלה של חופש עיסוק.

<אסף מיכאלי: כל מקום כאשר ביצענו את עבודת המיפוי של שלושת סעיפי החוק שאנחנו מביאים היום לפניכם, אנחנו שאלנו את עצמנו בכל סעיף וסעיף האם יש כאן שאלה שעולה לכדי חופש עיסוק.

<אסף מיכאלי: להבנתנו, הון עצמי בסיסי – עולה השאלה של חופש עיסוק של חברה.

<אסף מיכאלי: כאשר בוחרת חברה להתחיל ולעסוק בתחום מסוים היא צריכה לעמוד בהון עצמי בסיסי.

<אסף מיכאלי: לכן חשבנו שיהיה נכון שהכנסת תהיה הגורם שקובע עבור החברה אם היא תוכל לפעול, והאם היא לא תוכל לפעול.

<אסף מיכאלי: אנחנו מדברים על רזולוציה של הפוליסה הנוספת.

<אסף מיכאלי: האם בתוך הפוליסה הנוספת שחברה מחליטה למכור היא צריכה להעמיד הון מסוג X או הון מסוג X מינוס או פלוס.

<אסף מיכאלי: זו רזולוציה שהיא שונה במהותה, שהיא לא נוגעת לעניין של מדיניות - - -

עודד פורר: אבל למה?

עודד פורר: זה לא פוגע בו בעיסוק?

<אסף מיכאלי: אין כאן פגיעה בחופש העיסוק מכיוון שההון העצמי הבסיסי – זו שאלה שיש בה גם היבטים של מדיניות - - -

עודד פורר: אם אני לא יכול להעמיד את ההון העצמי הבסיסי?

אלי כהן: חבר הכנסת פורר, אני חושב שאתה צודק, אני, אגב, גם את ההון העצמי הבסיסי – עם כל הכבוד - - -

עיסאווי פריג': אז תהיה עקבי.

עודד פורר: אני בא מגישה אחרת.

עודד פורר: אני בא מגישה שיש סמכויות של הכנסת שצריכות להישאר בכנסת.

עודד פורר: אני לא אוהב את הכרסום בסמכויות הכנסת.

אלי כהן: יש סמכות אחת ונוספו כנגדה שתי סמכויות - - - כבדות משקל.

עודד פורר: אבל זה לא כדורגל – מוריד מפה ומוסיף מפה.

חיים ילין: קודם כל קשה, יש פה דואליות.

חיים ילין: אנחנו דנו בחוק הצ'יינג'ינג.

חיים ילין: היה הדיון וברוך היה ואנחנו כחברי כנסת שמנו שם שלא יכול להיות שההון המינימלי יהיה כזה, והתייחסנו להון – מי יהיה רשאי, מי לא יהיה רשאי.

חיים ילין: עכשיו אני אסביר לך למה בתפיסתי – הוויכוח הוא כרגע לא תפיסה פוליטית, אלא מדיניות.

חיים ילין: ממש לא פוליטיקה.

חיים ילין: במדיניות יכול להיות שמשהו השתנה, ואנחנו, כמדיניות, רוצים להרחיב את ההון.

חיים ילין: עכשיו, אתה יכול להגיד – הרחבת ההון הבסיסי זה הון נוסף, גם, הרי זה טרמינולוגיה, אי שאני מסתכל על זה.

חיים ילין: אם אני אומר שרמת הסיכון היום היא כזו, במדיניות, ואני צופה – 1,2,3, ואני אומר שאני רוצה שכולם, בהון הבסיסי, תוספת של 20% להון, למה?

חיים ילין: ככה.

חיים ילין: הרי דנו וראינו שיש רמת סיכון מסוימת ואנחנו רוצים עוד.

חיים ילין: לא יכול להיות שאנחנו בצ'יינג'ינג כן התייחסנו לזה, קיבלתם את דעתנו, ועכשיו, כשאנחנו נמצאים בחוק אחר לא מקבלים את דעתנו.

חיים ילין: זאת אומרת, לא יכול להיות שהח"כים לחוק אחד הם טובים ולחוק אחר – לא.

חיים ילין: בכוונה אני אומר לך כי אני כאן מהיום הראשון שהוועדה הוקמה, בכל החוקים, ואי אפשר לסדר אותי כי אני מכיר את כל החוקים בעל פה.

חיים ילין: הייתי שותף אתכם והייתי אתכם.

חיים ילין: אבל אי אפשר לבוא ולהגיד לי עכשיו על ההון הנוסף שזו לא מדיניות.

חיים ילין: אני לא מקבל את הגישה הזו.

חיים ילין: אני אומר לכם – תרדו מזה.

חיים ילין: תרדו מזה כי אנחנו, כח"כים, קבעו את ההון המינימאלי בחוקים אחרים, וגם אתם הסכמתם לדעה שלנו שלא כל אחד, כל סנדלר מחר בבוקר פותח בסטה.

חיים ילין: והתייחסות לגבי ההון הנוסף, אני מבקש בסעיף 31 - - -

אלי כהן: לא, אנחנו רק בהון הנוסף.

אלי כהן: אני מבקש שתקרא את השינויים.

חיים ילין: לפני ההצבעה אני מעוניין לדעת בצורה מקצועית תשובה על הטיעונים שהבאתי לפה.

חיים ילין: יכול להיות שהוא ישכנע אותי – או שאני צודק, או שאני לא צודק.

חיים ילין: אני רוצה תשובה.

<ברוך לוברט: אני רק מזכיר שהמודל שמוצע פה היום הוא המודל שעשינו בחוץ מוסדיים.

<ברוך לוברט: הוא בדיוק המודל שעשינו בחוץ מוסדיים.

חיים ילין: אבל קבענו שם, אנחנו כחברי כנסת, את ההון הבסיסי, אני מזכיר לך שאמרנו - - -

<קריאות: גם פה, גם פה.

חיים ילין: אז עכשיו אמרתי בטיעון שחלק מהדיונים שהיו שם היו שייתכן מאוד שאת אותו הון בסיסי שפותחים היום, מחר בבוקר הוא יצטרך להיות בתוספת, כי משהו קרה בשוק.

חיים ילין: ואז, התוספת הזאת היא על ההון הבסיסי או הון נוסף?

חיים ילין: שאלתי את השאלה מאוד פשוט.

<ברוך לוברט: עוד פעם – המודל בחוץ מוסדיים, אני רק מזכיר, אתמול עבר החוק בקריאה שנייה ושלישית.

<ברוך לוברט: המודל בחוץ מוסדיים שזה אותו מפקח וזה אשראי, זה המודל: הון בסיסי – שר באישור ועדת כספים, הון נוסף - רק הרגולטור.

<ברוך לוברט: המודל פה: הון בסיסי- שר עם ועדת כספים, ההון הנוסף – רק רגולטור.

חיים ילין: ברוך, אתה עונה על מה שאתה רוצה.

<ברוך לוברט: זה אותו מודל שאישרתם בחוץ מסודיים.

חיים ילין: לא, אבל אנחנו שינינו את כל ההון שם.

<ברוך לוברט: לא שיניתם כי זה שוק שעוד לא קיים.

<ברוך לוברט: זה שוק חדש.

<ברוך לוברט: פה כבר יש הון.

חיים ילין: אבל שמת שם סכום – כמה זה היה?

חיים ילין: 250 אלף שקל?

חיים ילין: אני כבר לא זוכר.

חיים ילין: בבסיס שינינו את הכל, מה לעשות.

חיים ילין: אתם לא יכולים להגיד שפה אנחנו טובים ושם אנחנו לא טובים.

<ברוך לוברט: אבל זו הסמכות שנשארת לכם גם פה.

חיים ילין: לא נכון.

<ברוך לוברט: שר באישור ועדת הכספים.

חיים ילין: כשאני צריך עזרה אז אני מודה שאני צריך עזרה.

חיים ילין: ורד תעזור לי.

<ורד קירו זילברמן: הטענות האלה נשמעות בנושא של המודל.

<ורד קירו זילברמן: יש שוני מהותי בין העולם הזה בין העולם - - -שעוד לא התחיל לפעול.

<ורד קירו זילברמן: מה שמנסה חבר הכנסת ילין להסביר וזה באמת מה שעלה בדיונים – יש הבדל בין העולם של חברות הביטוח לפי חוק הפיקוח על הביטוח שכבר קיים, פועל, הרגולטור פועל, יש שלל סמכויות נוספות, אחרות, רחבות, שקיימות כבר כיום בחוק הזה.

<ורד קירו זילברמן: הסכומים אחרים, הכספים הם אחרים – מדובר על ניהול כספי ציבור, של חסכונות פנסיוניים, והרגולטור הפיננסי הוא רגולטור אחר, חדש, שקם רק עכשיו.

<ורד קירו זילברמן: הסכומים הם הרבה יותר נמוכים והמהויות הן אחרות.

<ורד קירו זילברמן: ייתכן, אם הבנתי נכון את מה שאומר חבר הכנסת ילין, שבעתיד יעשו חשיבה לכיוון העברת ההון העצמי הנוסף גם לאישור הפרלמנטרי, אם הבנתי נכון את מה שהוא אמר.

<קריאה: כן, כן, זה–זה.

חיים ילין: ברוך, אני אומר לך באופן אישי, למרות שאתה פקיד ואני לעולם לא תוקף פקידים, באמת.

חיים ילין: ראית שבדיונים אנחנו אתכם בדברים שאנחנו מבינים.

חיים ילין: אני לא מבין את ההתעקשות שלכם, לא מצליח להבין אותה.

חיים ילין: באמת אני אומר לך את זה, במיוחד כשאנחנו מדברים פה על הפנסיה של האנשים, על חיסכון, לא על מתן אשראי, שזה שונה.

חיים ילין: פה אני נותן לך את הכסף שלי לך, אתה לא נותן לי כסף, ולכן אנחנו רוצים את הדבר הזה.

חיים ילין: אני לא מבין את ההתעקשות שלכם, באמת, אני אומר לכם.

חיים ילין: מיותר לגמרי.

אלי כהן: אני מבקש לעבור להקראה ואחר כך נשמע את כל ההסתייגויות השונות שיש לחברי הכנסת.

<גיא רוטקופף: רק משפט אחד בנושא הזה – אני רוצה לומר משהו כי זה שוב, משהו שמקטינים אותו, והאמת היא קצת שונה בעניין הזה.

<גיא רוטקופף: מדובר בשינוי הכי מהותי בביטוח שהיה מאז קום המדינה.

<גיא רוטקופף: הסמכות השולית הזו היא לא סמכות שולית כלל.

<גיא רוטקופף: זה שינוי פני הביטוח בישראל.

<גיא רוטקופף: רוצים לייבא דוקטרינה אירופאית מאוד משמעותית שנקראת solvency 2 , באמצעות הסעיף הזה בלי פיקוח פרלמנטרי.

<גיא רוטקופף: אני מתחבר למה שאמר חבר הכנסת גפני.

<גיא רוטקופף: עד אתמול היינו בדעה שמה שהיה בכנסת נשאר בכנסת.

<גיא רוטקופף: גם אנחנו, באיגוד חברות הביטוח, אני חייב לומר שכל השוק של חברות הביטוח נמצא בשלב הזה בבהלה אמיתית כיוון שזה משהו שהיה ברור - - -

אלי כהן: אל תרגיש בבהלה, הכל בסדר, תהיה רגוע.

אלי כהן: יכול להיות שיש לך אינטרס שיהיו לך חברי כנסת על מנת שתמשיכו להפעיל לוביסטים.

אלי כהן: הכל בסדר.

עיסאווי פריג': למה אתה אומר את זה?

עיסאווי פריג': זה לא מכובד.

עיסאווי פריג': לא, לא.

אלי כהן: - - ומצד שני, אזרחים אני כמעט לא רואה כאן.

אלי כהן: אני אומר את זה בצורה ברורה.

עיסאווי פריג': הפיקוח הפרלמנטרי הוא אינטרס של כולם, כולל אותך.

עיסאווי פריג': כשאנחנו מבקשים פיקוח פרלמנטרי, מה זה קשור לחברות הביטוח?

אלי כהן: בנושאים שהם מקצועיים, גרידא, עם כל הכבוד, כמו שאני חושב שלא הכל שפיט בעניין בג"ץ, אותו הדבר אני חושב שחברי הכנסת לא צריכים להחליט על כל דבר.

אלי כהן: יש גם רשויות, יש להן סמכויות, צריך לתת להם חופש.

אלי כהן: אם היינו מדברים שוב על נושא של מדיניות, על נושא - - -

עיסאווי פריג': זה מדיניות.

עיסאווי פריג': זה מדיניות.

אלי כהן: אתה יודע אם בחוק בזל ההון העצמי צריך להיות 10 או 12%?

אלי כהן: נו, באמת.

עיסאווי פריג': - - - הבדל בין א' ל-ב'.

עיסאווי פריג': אין שום הבדל.

אלי כהן: אני יודע טוב מאוד מי הגיע לבחוש.

עיסאווי פריג': עזוב, אתה לוקח את זה למקומות - אני לא אגיד לך מי בחש לך בראש, כשאישרת את א'.

אלי כהן: קודם כל, לא אמרתי עליך באופן ספציפי.

עיסאווי פריג': אני חושב שההתעקשות לא במקום, אפשר ללכת גג על הסכמת ביניים, התייעצות בוועדת הכספים ולא - - -

<קריאה: לא, לא, לא.

חיים ילין: התייעצות זה כוס קפה שלא בטוח שתהיה.

אלי כהן: הנושא יישקל.

אלי כהן: יש לך מה להוסיף, במשפט?

<גיא רוטקופף: מה שרציתי לומר שאנחנו צריכים לשים לב שלא מדובר פה בעניין טכני, מדובר בעניין מאוד מהותי ומה שאמר חבר הכנסת גפני – אני אשמח אם יהיה עוד דיון, גם עם ראשי חברות הביטוח.

<גיא רוטקופף: שיגיעו לכאן ויציגו את הקושי.

חיים ילין: אני לוביסט של 8 מיליון תושבים.

חיים ילין: איך זה?

חיים ילין: 8 מיליון תושבי מדינת ישראל.

<ברוך לוברט: אני אלך כרונולוגית לפי סדר העמודים.

<ברוך לוברט: מה שאין שינוי – אין טעם לקרוא שוב.

<ברוך לוברט: בעמוד הראשון הוספנו הגדרה לחוק ניירות ערך, קראנו את זה בישיבה הקודמת.

<ברוך לוברט: מחקנו את ההגדרה של "תאגיד החזקה מוסדית".

<ברוך לוברט: מחקנו את ההגדרה של "תאגיד החזקה מוסדית".

<ברוך לוברט: אנחנו משמיטים את ההגדרה כיוון שאנחנו לא דנים במסגרת הצעת החוק הזו.

<ברוך לוברט: אני עובר לעמוד השני.

<ברוך לוברט: בסעיף ג' – הערות שבבר קראנו – התוספת של הגדרה על השמירה של המבוטחים.

<ברוך לוברט: סעיף ג(1) ובסעיף (4).

<ברוך לוברט: דברים שקראנו.

<ברוך לוברט: סעיף קטן (ג) בתחום החיסכון הפנסיוני – בעקבות הערות שדיברנו עליהן: "בתחום החיסכון הפנסיוני תפעל הרשות בהתאם למדיניות שר האוצר כפי שאושרה על ידי הממשלה".

<ברוך לוברט: פה, בעקבות שיחה ושיחות שהיו לנו אתמול עם חבר הכנסת שמולי, ההצעה שלנו היא להוסיף את תחום ביטוח הבריאות כך שבסעיף קטן (ג) יהיה כתוב ש- "בתחום החיסכון הפנסיוני ובתחום ביטוח הבריאות תפעל הרשות בהתאם למדיניות שר האוצר כפי שאושרה על ידי הממשלה".

<ברוך לוברט: זו תוספת שלא מופיעה בפניכם, כי היא נכונה להיום בבוקר.

<ברוך לוברט: עוד פעם אני אומר: זה לא רק בתחום החיסכון הפנסיוני אלא גם בתחום ביטוח הבריאות.

<ברוך לוברט: אני עובר לעמוד 3.

<ברוך לוברט: התוספת של חובת הדיווח לוועדת הכספים של הכנסת.

<ברוך לוברט: סעיף 1ז' שהוסף: "הממונה ידווח לוועדת הכספים של הכנסת אחת לשנה על פעילות הרשות בתחומי סמכותה של הרשות".

<ברוך לוברט: אני עובר לעמוד 4, למטה – תוספת בעקבות הערות חבר הכנסת ילין להרחבה של הוועדה המייעצת.

<ברוך לוברט: אנחנו מוסיפים נציג של המפקח על הבנקים ונציג של יושב ראש הרשות לניירת ערך.

<ברוך לוברט: זה בסוף עמוד 4 ותחילת עמוד 5.

משה גפני: ויתרתי, כל מה שנושא חדש – אני טוען נושא חדש.

משה גפני: מה שנושא חדש, אי אפשר להקריא.

<ברוך לוברט: בעמוד 5.

<ברוך לוברט: "אחרי סעיף (ו) יבוא..." – זה, למעשה סעיפים (ז), (ח), (ט) ו-(יא).

<ברוך לוברט: יש הערות נוסח ומהות, אבל הערות קצרות שקיבלנו ממשרד המשפטים.

<ברוך לוברט: אני אקריא את השינויים כיוון שהקראנו כבר את הסעיפים: בסעיף (י): "המקום "התברר לחבר הוועדה" הסעיף יהיה: "נודע לחבר הוועדה כי הנושא הנדון עלול להיגרם לו להיות במצב של ניגוד עניינים..." וכו'.

<ברוך לוברט: לגבי ההגדרות של "עניין אישי של חבר הוועדה" – "...

<ברוך לוברט: לרבות עניין אישי של גוף שאו הוא או קרובו הם בעלי עניין, מנהלים או עובדים אחראים בו".

<ברוך לוברט: במקום "נושאי משרה" אנחנו משנים ל – "עובדים אחראים בו".

<ברוך לוברט: אין צורך להפנות לחוק ניירות ערך.

משה גפני: אני טענתי נושא חדש על הכל.

משה גפני: מה שחדש – לא להקריא.

<ברוך לוברט: זה דברים שהקראנו.

<ברוך לוברט: זה לא נושא חדש.

אלי כהן: נושאים חדשים אל תקריא.

אלי כהן: תקריא רק מה שהקראנו.

אלי כהן: רק תיקונים לסעיפים שהקראנו.

<ברוך לוברט: בעמוד 6 – משהו שכבר הקראנו אבל הופיעה שוב ב "עקוב אחר שינויים", אבל - - -

משה גפני: גם זה שהורשע בעבירה, הקראתם?

<ברוך לוברט: כן.

<ברוך לוברט: "המילים "או המועצה" – יימחקו, בפסקה (3)..." וכו' – "הורשע בעבירה" – אלה דברים שכבר הקראנו, פשוט מופיעים עוד פעם - - -

משה גפני: על "זה שהורשע בעבירה" אני טוען שזה נושא חדש.

משה גפני: כל מה שבאדום זה נושא חדש.

עיסאווי פריג': למה זה באדום?

<ברוך לוברט: ככה זה פורסם.

עיסאווי פריג': אני שואל למה זה באדום.

משה גפני: נושא חדש.

אלי כהן: היא תסביר.

<ורד קירו זילברמן: יש הערות, בגלל הדיונים האינטנסיביים.

<ורד קירו זילברמן: חלק מההערות היו בעקבות ישיבה אחת שהתקיימה בין הייעוץ המשפטי של הכנסת ובין משרד האוצר.

<ורד קירו זילברמן: היו כאן הערות שהוכנסו בעקבות בקשות שלי ומפאת קוצר הזמנים והלחץ לא הספקנו לעשות את האבחנה בין מה שהוכנס בדיונים הקודמים לבין מה שהוכנס עכשיו בעקבות הסיכומים אתמול.

<ורד קירו זילברמן: הדברים שנמצאים באדום הם דברים שבמקורם לא היו בנוסח הכחול שהונח על שולחן הכנסת, אבל ככל שהם היו הם הוקראו.

עודד פורר: מה זה מה שנכנס בצהוב?

<ורד קירו זילברמן: זה נושאים שנמצאים במחלוקת.

<ורד קירו זילברמן: היו כמה אי בהירויות, היו כמה מחלוקות.

<ורד קירו זילברמן: זה נכון לאתמול.

אלי כהן: סעיפים שלא הוקראו אל תקראו.

אלי כהן: למען הסר ספק בעקבות הערתו של חבר הכנסת גפני.

משה גפני: למען הסר ספק – הייעוץ המשפטי, מבחינת העניין, זה בסדר גמור.

משה גפני: אני רק טוען נושא חדש.

משה גפני: אני טוען נושא חדש באופן זמני, עד שיסכימו.

חיים ילין: דרך אגב, הייתם פותרים את הבעיה אם הייתם - - - את ההתעקשות שלכם.

משה גפני: אני כבר לא יכול לוותר בזה, אפילו אם הייתי רוצה, ואני לא רוצה.

חיים ילין: שמים אותנו בפינה - - -

אלי כהן: אנחנו נשמע את כל ההסתייגויות.

אלי כהן: תמשיך, בבקשה

<ברוך לוברט: בעמוד 8, לגבי הון עצמי- אנחנו הוספנו "באישור ועדת הכספים של הכנסת", אלא אם כן גם זה נושא חדש, אז לא אקריא.

אלי כהן: חבר הכנסת גפני – יש כאן התייעצות.

אלי כהן: אנחנו, בעמוד 8 רשום, ופשר לטעון נושא חדש: "באישור ועדת הכספים של הכנסת".

אלי כהן: את זה הוא לא הקריא, אז מה אתה אומר?

משה גפני: נושא חדש.

משה גפני: הכל.

עיסאווי פריג': מסכימים על זה.

עיסאווי פריג': למה עכשיו להתחיל?

עיסאווי פריג': איפה שיש ועדת הכספים - - -

אלי כהן: יש פתרון משפטי, שעל רקע הערתו של חבר הכנסת גפני, דברים שהוקראו ניתן להקריא, ודברים שלא הוקראו לא ניתן.

אלי כהן: צריך להיצמד לכללי - - -

חיים ילין: אז יש חצי חוק.

<קריאות: - - -

עיסאווי פריג': - - -

משה גפני: הוא צודק.

משה גפני: לא רוצים ב-(א) נושא חדש.

משה גפני: רק ב-(ב).

אלי כהן: גם בנושא הזה אני טוען נושא חדש.

עיסאווי פריג': אתה רואה?

עיסאווי פריג': עכשיו התחלנו - - -

<ברוך לוברט: בעמוד 11 אותה הערה - - -

<קריאות: - - -

אלי כהן: נושא חדש, תמשיך הלאה.

<ברוך לוברט: סעיף קטן (ג) – "במקום "שר האוצר" יבוא – "הממונה".

<ברוך לוברט: אנחנו החזרנו את זה לשר האוצר.

<ברוך לוברט: השאלה אם זה מקובל, או שזה גם נושא חדש.

<ברוך לוברט: עמוד 11 פסקה 70(ב).

חיים ילין: אדוני היושב ראש, מבחינתנו זה ישן, כבר עברנו - - -

<ברוך לוברט: אנחנו, למעשה, הצענו בהתחלה שבמקום "שר האוצר" יבוא "הממונה".

<ברוך לוברט: עכשיו אנחנו מחזירים את זה בעקבות ההערות שלכם.

אלי כהן: משפטית, זה נושא חדש או לא?

<קריאות: - - -

חיים ילין: זו הסתייגות שכתבתי אותה והם קיבלו אותה.

אלי כהן: נכון.

אלי כהן: מקובל.

אלי כהן: הערתו של חבר הכנסת ילין מקובלת.

אלי כהן: לא נושא חדש.

אלי כהן: זה תיקון שביקש חבר הכנס ילין.

אלי כהן: התקבל.

<ברוך לוברט: בעמוד 14 ו-16 פשוט מחקנו את כל ההסדר של תאגידי אחזקה מוסדית, כיוון שאנחנו לא נסדיר את תאגידי אחזקה מוסדית, מחקנו את כל ההסדר של תאגידי אחזקה מוסדית.

חיים ילין: כבוד היושב ראש, אתם הולכים להביא ידיים על טריליון וחצי שקל שזו הפנסיה של כל אזרחי מדינת ישראל, אנשים שפעם אחת לא היו פה.

חיים ילין: זה כבר התשתית של התשתית, אני אומר לכם?

חיים ילין: לא יכול להיות.

חיים ילין: אתם מביאים ידיים בלי להבין.

יצחק כהן: מה לא יכול להיות?

יצחק כהן: אנחנו רוצים שיהיה פיקוח - - -

אלי כהן: חבר הכנסת ילין - - -

יצחק כהן: אתם רוצים למסמס את הפיקוח, זה מה שאתם רוצים.

יצחק כהן: אני לא רוצה להגיד מילים יותר קשות.

יצחק כהן: אתם צריכים שתהיה לכם אחריות ציבורית.

<קריאות: - - -

יצחק כהן: אני יודע מה המוטיבים.

חיים ילין: חבר הכנסת כהן, לא נכנס אלי לוביסט אחד.

חיים ילין: אתה - - -

יצחק כהן: אני לא אמרתי לוביסטים.

יצחק כהן: הדיון משודר.

יצחק כהן: - - - יודעים מה זה פיקוח פרלמנטרי.

יצחק כהן: חברים, נער הייתי וגם זקנתי.

יצחק כהן: תעשו לי טובה.

יצחק כהן: אתם עושים פה הכל חוץ מפיקוח על שוק ההון.

יצחק כהן: הכל אתם עושים חוץ מפיקוח על שוק ההון.

יצחק כהן: אתם נושאים על הכתפיים אחריות כבדה מאוד.

יצחק כהן: קצת אחריות ציבורית, זה כספי ציבור.

חיים ילין: נו, נכון.

חיים ילין: ואתה מביא אנשים שלא היו פה פעם אחת.

יצחק כהן: תעשה לי טובה, אני יודע לאן אתם מובילים.

יצחק כהן: אני לא אתן לזה לקרות.

חיים ילין: לא.

חיים ילין: כבוד היושב ראש, אני פה מהיום הראשון.

חיים ילין: לא עשיתי אף פעם אחת מה שאני עושה עכשיו.

חיים ילין: כל הזמן הייתי עם הוועדה.

חיים ילין: זרמתי עם האוצר, זרמתי עם כולם, לא פגשתי לוביסט אחד, לא מעניין אותי לוביסטים - - -

יצחק כהן: אני את המילה "לוביסט לא אמרתי.

יצחק כהן: שים לב.

יצחק כהן: אני את המילה "לוביסט" לא אמרתי.

יצחק כהן: אתה אומר "לוביסט" אני לא אמרתי "לוביסט".

<קריאות: - - -

יצחק כהן: אני את המילה "לוביסט" לא הוצאתי מהפה.

יצחק כהן: אתם אמרתם.

חיים ילין: מה ההתעקשות הזו, מה?

חיים ילין: עכשיו מביאים ידיים – ומה?

חיים ילין: מה הם מבינים?

אלי כהן: אני אגיד לך מה.

אלי כהן: כיוון שאתה כל הזמן מזכיר את הטריליון וחצי שקלים, ובצדק, צריך שזה ינוהל בצורה מקצועית.

<קריאה: ואחראית.

חיים ילין: והכנסת?

חיים ילין: לא יודעת לנהל - - -

אלי כהן: היא כן מסוגלת להביא את החוקים –ו - - -.

אלי כהן: יש נושאים מקצועיים שצריכים דווקא להשאיר אותם ברמה המקצועית.

אלי כהן: ברוך, בבקשה תמשיך.

אלי כהן: תודה.

<ברוך לוברט: עמוד 17.

עיסאווי פריג': ב-16, סעיף 102 שביטלתם – גם נושא חדש, אני מבקש.

<ברוך לוברט: עוד לא הגענו.

עיסאווי פריג': הגעת, אנחנו ב-17 כבר.

אלי כהן: אני ביקשתי ממנו שכל סעיף שהוא נושא חדש, לא לקרוא אותו.

אלי כהן: ביקשתי את זה ממנו באופן גורף.

אלי כהן: כל מה שהוא סעיף חדש, ביקשתי ממנו לא לקרוא.

<ברוך לוברט: בעמוד 17 באמצע העמוד, אנחנו מחזירים את ועדת הכספים מסעיף שהצענו בהתחלה להוריד.

<ברוך לוברט: אני לא אקריא כי זה נושא חדש.

<ברוך לוברט: בסוף העמוד, בעמוד 17 זה הסעיף של תקנוני קרנות הפנסיה החדשות, אני לא קורא, כי זה נושא חדש.

<ברוך לוברט: בעמוד 18 - - -

יצחק כהן: רק תגיד מה היה אם היית קורא.

יצחק כהן: לו היית קורא, מה היית קורא?

<ברוך לוברט: הצענו אישור של ועדת הכספים לתקנונים אחידים ש - - -

אלי כהן: זה נושא מהותי, דרך אגב.

אלי כהן: טריליון וחצי שקל.

אלי כהן: זה נושא מהותי מבחינה מקצועית.

חיים ילין: מה הבעיה?

חיים ילין: כשכולם צודקים לפי ראות עיניך, לא צומח כלום משם.

חיים ילין: משם לא יצמח כלום.

חיים ילין: אני אומר לך.

חיים ילין: גדולים ממני אמרו את זה.

חיים ילין: אם האוצר צודק וגם אנחנו, הח"כים, שלא מבינים כלום, גם צודקים – לא יצמח כלום מזה.

חיים ילין: לא מבין עד עכשיו ויש כאן כל מיני רמיזות שיש כאן

חיים ילין: כוחות על שאנחנו לא רואים אותם פה, שמשפיעים עלינו לרעה, כנראה - - -

יצחק כהן: אף אחד לא אמר את זה.

יצחק כהן: אתה אומר את זה בעצמך.

יצחק כהן: אף אחד לא אמר את זה.

חיים ילין: לא אמרתי שאתא אמרת את זה.

חיים ילין: אמרתי "כוחות".

חיים ילין: לא אמרתי מי.

חיים ילין: ואנחנו לא שם.

חיים ילין: ולא יכול להיות שאנחנו כבר 6 חודשים בוועדה הזאת עובדים, עובדים, עובדים, ובכלל עכשיו יש כוחות על ואנחנו לא רואים אותם בכלל.

אלי כהן: החוק הזה הגיע לפני חודש.

חיים ילין: לא רק החוק הזה.

חיים ילין: מה שעבר זה כבר נמחק.

יצחק כהן: זה החוק הכי משמעתי.

חיים ילין: כשעשינו את הצ'יינג'ינג אמרו שזה החוק המשמעותי ביותר.

אלי כהן: כל חוק, כבודו במקומו מונח.

יצחק כהן: אנחנו דואגים לציבור.

חיים ילין: זה כמו הבחירות.

חיים ילין: כל בחירות הן הכי משמעותיות למדינת ישראל.

יצחק כהן: - - - יושבים רק היועצים שלה ואנשי המקצוע, בחדר שלה למעלה, בקומה החמישית.

יצחק כהן: יגיד לך את זה מיקי לוי.

<ברוך לוברט: בעמוד 18 יש תיקון לסעיף 26 שבו אנחנו למעשה מחזירים את הסמכות של השר ואישור ועדת הכספים של הכנסת, אני לא מקריא.

<ברוך לוברט: בעמוד 19 - - -

יצחק כהן: זה, אגב, הערות שלכם.

<ברוך לוברט: בעמוד 19, לגבי סעיף 31(טז), סעיף שביקשנו להסמיך את הממונה במקום השר וועדת העבודה והרווחה אנחנו מחזירים את השר וועדת העבודה והרווחה, זה סעיף חדש.

<ברוך לוברט: אני לא מקריא.

<ברוך לוברט: אני ממשיך לעמוד 22 – תיקון לחוק בתי המשפט לעניינים מנהליים, עמוד 22 – אנחנו מבקשים להישאר עם הנוסח של הצעת החוק הממשלתית לגבי סמכות ערעור לבית המשפט לעניינים מנהליים, אני לא מקריא אבל אין שינוי.

<ברוך לוברט: בעמוד 24 ו-25 סעיפי התחילה והוראות המעבר, אני לא מקריא.

<ברוך לוברט: יש איזה שהוא עדכון לגבי מועד התחילה, ובעמוד 25, לגבי סעיף שקראנו, לגבי הוראת מעבר, לגבי חברי ועדה שכיהנו ערב יום התחילה.

אלי כהן: חברים, אני מחדש את הדיון.

אלי כהן: אני מבקש באמת מכל הנוכחים לשבת.

אלי כהן: אנחנו פותחים את הישיבה, כאמור –נשאר לנו - - -

עיסאווי פריג': יש לי כמה הסתייגויות - - -

אלי כהן: אין בעיה.

<קריאות: - - -

אלי כהן: חברים, חבר הכנסת ביטן, חברת הכנסת מועלם.

<קריאות: - - -

אלי כהן: אני מתכבד לפתוח את הישיבה - - -

משה גפני: רק הודעה – מכיוון ש - - -

<קריאות: - - -

אלי כהן: אני מתכבד לחדש את הישיבה.

אלי כהן: אני מבקש מכל הנוכחים לשבת.

<קריאות: - - -

אלי כהן: חברת הכנסת מועלם.

<קריאות: - - -

אלי כהן: אני מתכבד לפתוח את הישיבה.

אלי כהן: אני רק רוצה לתת רקע מה הנושאים שנשארו, הנושאים שנותרו על הפרק הם: 1.

אלי כהן: תוספות שמשרד האוצר מציע להוסיף לעניין פיקוח פרלמנטרי של ועדת הכספים שלא הקראנו אותם מפאת טענה של נושא חדש.

אלי כהן: הנושא השני שעמד, לצורך העניין, בסוגייה, - - - חברת הכנסת מועלם, זו פעם שנייה.

שולי מועלם-רפאלי: אני מתנצלת, לא מתאים לי.

שולי מועלם-רפאלי: הנושא השני שהיה – היה התייחסות לנושא של ההון העצמי הנוסף.

שולי מועלם-רפאלי: הנושא השלישי שנותר, למיטב ידיעתי, זה תיקון שהתווסף בחוק לבקשתו של חבר הכנסת שמולי, ולמען הסר ספק יקראו אותו שוב.

שולי מועלם-רפאלי: אני מבקש שחבר הכנסת גפני ייתן הודעה אישית.

שולי מועלם-רפאלי: לאחריו – תהיה הצעה שאני חושב שגם חבר הכנסת ביטן דיבר עליה וגם חבר הכנסת ילין, לעניין סעיף ההון העצמי.

שולי מועלם-רפאלי: נשמע את כולם.

משה גפני: מכיוון ששמעתי בהפסקה ששאלו אותי אם יש לי קשר לחברת הביטוח "מגדל" ולכן אני מתעקש על מה שאני מתעקש, אז אני מבקש להגיד שאני לא יודע אפילו מה זה חברת "מגדל".

משה גפני: אם יש לי שייכוןת אז זה דווקא לחברה אחרת.

משה גפני: על כל פנים, אדוני היושב ראש- אין לי שום שייכות לשום חברת ביטוח, אין לי שום אינטרס בעניין הזה.

משה גפני: אני שומר על כבוד הכנסת, ושתדעו – אלה שלא יודעים, אתם נמצאים פה קדנציה ראשונה - שהבניין הזה הוא עגול ומחר אתם באופוזיציה, תאכלו את עצמכם שיעבור הרבה מאוד כסף לממשלה שאתם לא אוהבים אותה, זה הכל.

משה גפני: אין לי שום קשר לחברות ביטוח.

אלי כהן: חבר הכנסת גפני, חשוב לי להבהיר דבר אחד.

אלי כהן: מכיוון שאני כאן הייתי נוכח בכל הדיון מתחילתו ועד סופו, אני, לפחות, לא שמעתי אף טענה כזו, לא כלפיך ולא כלפי - - -

משה גפני: אמרו לי שלושה.

אלי כהן: אני מבהיר שוב – חבר הכנסת גפני, אני מבהיר: כיוון שהייתי מתחלית הדיון עד שיצאנו להפסקה הנושא הזה עלה, לא כלפיך ולא כלפי אף אחד מחברי הכנסת - - - אני, בדיון שהתקיים כאן לא שמעתי הערה כלפי אף אחד מחברי הכנסת באף נושא, גם לא בנושא הזה.

יצחק כהן: סתם סיבכת את "מגדל" עכשיו.

משה גפני: אבל זה מה שאמרו לי.

אלי כהן: אני אומר שוב – במסגרת דיוני הוועדה, לא מיני ולא מקצתי.

אלי כהן: לא אמרו – לא עליך, כמובן, וגם לא על חברי הכנסת האחרים.

אלי כהן: חבר הכנסת ביטן - - -

דוד ביטן: מה?

דוד ביטן: אני - - - הרבה מאוד תיקונים הגענו להסכמות עליהן - - -

משה גפני: רק שתדעו שהרשות לניירוןת ערך צריכה את אישור ועדת הכספים בהון הנוסף.

משה גפני: תהיה אפליה בין שתי הרשויות.

משה גפני: תעוותו את כל המדינה.

<קריאות: - - -

משה גפני: הם צריכים על כל דבר אישור של ועדת הכספים.

<אסף מיכאלי: אני מבקש להציג את הרציו ואחר כך אנחנו כמובן ננסח את זה.

<אסף מיכאלי: אני אדבר על ההיגיון שעומד מאחורי ההצעה.

<אסף מיכאלי: לפי ההצעה לעניין הון נוסף כל החומרים של ההון הנוסף יועברו לוועדת הכספים.

<אסף מיכאלי: לוועדת הכספים יינתן פרק זמן שייקבע – אני שמעתי על סדר גודל של 14 יום, שבועיים, ואפשר גם תקופה אחרת – תינתן התקופה.

<אסף מיכאלי: אם במהלך התקופה הזו הרשות לא קיבלה כל הסתייגות לעניין ההצעה, ההצעה תוכל להתקדם ולהפוך להצעה מחייבת.

<אסף מיכאלי: אם במהלך התקופה הזו הובעה הסתייגות – לרשות יש שתי חלופות.

<אסף מיכאלי: על פי החלופה הראשונה, הרשות יכולה, כמובן, לקבל את ההסתייגויות ולפעול על פי ההנחיה של ההסתייגויות.

<אסף מיכאלי: לפי ההצעה השנייה, החלופה השנייה באותו מצב – כאשר הרשות חלוקה על הסתייגות באפשרותה לאשר על אף ההסתייגות, ובלבד שהדבר אושר על ידי שר האוצר.

<קריאות: כן.

עיסאווי פריג': איך תנסח את זה בניסוחים - - -

<אסף מיכאלי: אנחנו ננסח את זה.

עודד פורר: השר אמור לנמק את האישור או את הדחייה לוועדת הכספים?

יצחק כהן: לא, לא.

יצחק כהן: לקונגרס האמריקאי.

יצחק כהן: תעשה לי טובה.

עודד פורר: איציק, אני אומר לך, באמת אני אומר לך - - - זה לא לעניין, כולל ההערות - - -

יצחק כהן: אתה תעשה מה שאתה רוצה.

יצחק כהן: תצביע מה שאתה רוצה.

עודד פורר: זה מה שאנחנו סיכמנו, וזה מה שסוכם גם אתם, אבל אם אתם רוצים לנהוג בצורה הזו ובבריונות הזאת - - -

יצחק כהן: איזה בריונות?

יצחק כהן: אני רואה בריונות מצד אחד.

עודד פורר: מה מצד אחד?

עודד פורר: - - - לוותר על הריבונות של הכנסת.

<קריאות: - - -

עודד פורר: - - -

אלי כהן: חבר הכנסת פורר, בוא.

אלי כהן: מה שאומר כאן סגן השר הוא אומר בצורה ברורה, ואני חושב שהוא פעל בצורה עקבית על מנת להגדיל בסעיפים את סמכויות הכנסת.

אלי כהן: גם בסעיף הזה ניתן היוועצות.

אלי כהן: אני אומר את זה שוב בצורה ברורה: סעיף ההון העצמי הוא סעיף מקצועי שצריך להיות נדון אך ורק על ידי הפקידות.

אלי כהן: יש דברים שעם כל הכבוד – חברי הכנסת גם לא אומרים לצבא באיזה כלי נשק להשתמש.

אלי כהן: אותו הדבר יש גם סעיפים לעניין גובה ההון העצמי.

אלי כהן: כאן, למען הסר ספק, ניתן כאן לאצול את הסמכות המקצועית, וצריך לזכור, ואומר חבר הכנסת ילין שמדובר כאן בטריליון וחצי שקל.

אלי כהן: ההון העצמי אלה דרישות נוספות שיכול להוסיף המפקח על מנת להבטיח את כספי המבוטחים, ואני אומר שוב - אני לא מאשים אף אחד מחברי הכנסת, שלא יישמע אחרת מדברי, ויכול להיות שיהיו גופים אחרים שירצו למסמס את זה.

אלי כהן: כל החלטה אחרת, אם היא תתקבל – היא לא תפעל לטובת החוסכים ולא לטובת אלה שיש להם טריליון וחצי שקל, עם כל הכבוד.

עודד פורר: אחרי נאום התוכחה אני גם ביקשתי את רשות הדיבור.

אלי כהן: אתה תקבל.

עיסאווי פריג': חברים, בהמשך למה ששמעתי על הצעת הפשרה שהגענו עם גפני - -

משה גפני: לא, לא.

משה גפני: לא קיבלתי.

עיסאווי פריג': - - אני, בעיניי אני שם הצעה אחרת נגדית בהתייעצות, בהתייעצות יותר חזק ממה שאתם מציעים עכשיו, ואני אגיד לך למה יותר חזק.

עיסאווי פריג': ברגע שמגבילים אותך ל-14 יום מיום מתן החומר אתה כבול בהסתייגות ויש לשר סמכות לאשר ללא שום קשר להסתייגויות.

עיסאווי פריג': אז התייעצות תלויה בוועדת הכספים, מתי היא תזמן את הנושא להתייעצות, הכדור בידיים שלך.

עיסאווי פריג': אז אני, מבחינתי, סיכמתי אתכם שאני מסכים בהתייעצות עם ועדת הכספים.

עיסאווי פריג': זה יותר חזק ממה ששמעתי עכשיו.

אלי כהן: בעיניי, הערתך, חבר הכנסת פריג', מקובלת.

אלי כהן: חבר הכנסת ילין, בבקשה.

חיים ילין: אני ניסיתי לגשר ולהבין בדיוק מה המשמעויות.

חיים ילין: אני מבין דבר אחד – שבן אדם אחד ככל שיהיה חכם וצדיק לא יכול לקבל החלטות לבד.

חיים ילין: לכן, אם יש כאן התעקשות שאני לא מצליח להבין אותה עד הסוף - - -

<קריאות: - - -

חיים ילין: ואי לכך, שאני חושב שבן אדם אחד לא יכול לקבל את האישור לבד, ואפילו להתייעץ עם מי שהוא רוצה ולקבל אותו, כי ברוח הדברים שאני שומע פה בן אדם אחד אפשר לשכנע אותו בהרבה מאוד סיבות, כמה מקצועי שהוא לא יהיה - מה שהצעתי זה שהוועדה המייעצת, שהיא ועדה מייעצת, כיוצא דופן היא תאשר את המלצות הממונה.

חיים ילין: היא תאשר, היא חייבת אישור ברוב של הממונה, והאישור הזה יגיע להתייעצות לוועדת הכספים.

משה גפני: לא הבנתי.

חיים ילין: ההצעה יא כזו – הרי היום, מה היה בחקיקה?

חיים ילין: הממונה מקבל, שלום ולהתראות, על ההון הנוסף.

חיים ילין: הוא לבד.

חיים ילין: אתה באת ואמרת – חברים יקרים, הממונה יכול לקבל כל החלטה, בלי אישור של ועדת הכספים זה לא יעבור.

חיים ילין: אני טוען, מהרבה מאוד דברים ששמעתי פה, שלא ייתכן שאדם אחד יקבל החלטה.

חיים ילין: לכן אמרנו שיש ועדה מייעצת, הקמנו ועדה מייעצת, הגדלנו אותה ל-7 אנשים כדי שלא יהיה מיעוט שם.

חיים ילין: 7 אנשים, זה כבר 8 אנשים.

חיים ילין: אי אפשר לשמן את כל המערכת הזו, גם מי שרוצה לשמן אותה ולהעביר כל החלטה שהוא רוצה.

חיים ילין: לכן צריך שהוועדה המייעצת מאשרת, האישור שלה מגיע לדיווח, להמלצה, לוועדת הכספים.

עיסאווי פריג': המלצת הוועדה המייעצת.

חיים ילין: - - - הפשרה, ועל ידי זה הבאנו - - -

אלי כהן: מה שאומר חבר הכנסת ילין זה שילוב של ההצעה של חבר הכנסת פריג' שאומר – בהתייעצות ועדת כספים, הוא מוסיף על זה, חבר הכנסת ילין: ובאישור הוועדה המייעצת, שהיא, כאמור, ועדה מקצועית, עם גורמי מקצוע, כשאמור – גדלה על רקע הערות חברי הכנסת מ-5 חברים ל-7 חברים, שנוספו בה גם נציגי רשות לניירות ערך וגם נציגות של בנק ישראל ואני גם יודע שלצורך העניין - - -

דוד ביטן: אני רק רוצה לברך את חבר הכנסת ילין כי בנושא של מתווה הגז ישבתי לידו והוא אמר דברים הפוכים.

דוד ביטן: הממונה על ההגבלים הוא בן אדם אחד, קיבל החלטה, ואמר- למה אתם חושבים שהוא לא צודק.

דוד ביטן: אזז פה הוא פתאום אומר שבן אדם אחד לא יכול לקבל החלטה, ושם הוא אומר שהוא כן יכול לקבל החלטה.

דוד ביטן: אז אני מברך אותו שהוא הגיע למסקנות שהיו לנו.

חיים ילין: ממש לא הייתי במתווה הגז, אני לא יודע, אולי טעית.

חיים ילין: התבלבלת לגמרי.

חיים ילין: ממש לא אני.

<קריאות: - - -

אלי כהן: מקובל.

עיסאווי פריג': ואמרת שבוועדה המייעצת יש שם נציג של בנק ישראל, נכון?

אלי כהן: יש שלושה נציגים.

אלי כהן: נכון, חבר הכנסת גפני?

אלי כהן: שואל אותי חבר הכנסת פריג', על מנת שלא אשגה – בוועדה המייעצת יש נציג של בנק ישראל?

<קריאות: כן.

<קריאות: כן.

עיסאווי פריג': יפה.

עיסאווי פריג': אני קראתי את זה ואני מבקש שאחד מחברי הוועדה יהיה המפקח על הבנקים.

עיסאווי פריג': צריך להיות עקבי, כמו שביקשנו – יהיה יושב ראש הרשות לניירות ערך, ואחרי זה, ברוך?

עיסאווי פריג': אתה איתי?

עיסאווי פריג': כתוב ב-(5) שאחד מחברי הוועדה יהיה המפקח על הבנקים או נציגו.

עיסאווי פריג': אני צריך להיות עקבי – צריך להיות: הנגידה או מישהו מטעמה.

עיסאווי פריג': הנגידה זה המשק.

עיסאווי פריג': המפקח על הבנקים זה זה רק הבנקים.

אלי כהן: בסדר גמור.

אלי כהן: מקובל.

עודד פורר: אני קודם כל רוצה למחות על הרמיזות והאמירות כאילו יש חברי כנסת אחראים יותר וכאלה שהם אחראים פחות.

עודד פורר: יכול להיות שאתה לא חושב כמוני או שאני לא חושב כמוך, וזה לגיטימי לגמרי.

עודד פורר: אני בסופו של דבר יוצא מנקודת הנחה, ואני חושב שכל חברי הבית הזה צריכים לצאת מנקודת הנחה שהאחריות הסופית - - - בסוף, אצל נשיא ארצות הברית יש את האמירה: האחריות נגמרת כאן.

עודד פורר: בסוף, בסוף בסוף, האחריות נגמרת כאן.

עודד פורר: היא נגמרת כאן, בבניין הזה.

עודד פורר: אנחנו הריבון, הכנסת היא זו שבסופו של דבר זו שאמורה לנהל את ענייני העם, ולפקח על עבודת הממשלה.

דוד ביטן: הם לא צריכים אבל לנהל את המדינה.

דוד ביטן: - - - הריבון.

עודד פורר: הם צריכים לפקח, אני מסכים אתך.

חיים ילין: הריבון זה העם.

דוד ביטן: אנחנו מייצגים את הריבון.

עודד פורר: אנחנו הנציגים של הריבון, לא אף אחד אחר.

דוד ביטן: משרד המשפטים מייצג את הריבון.

אלי כהן: חבר הכנסת ביטן, בוא ניתן לו את הזמן שלו להשלים את הדברים.

עודד פורר: בסוף, בתוך החקיקה הו, רוב הדברים שנעשו, ורוב, אגב, כל הטענות שלי לעניין החקיקה הזו מתבססות על העברת הסמכויות החדה מאוד משר שהוא דרג נבחר, לצורך העניין, לפקיד, ומהכנסת שהיא דרג נבחר, לפקיד, עם כל הסמכויות שמועברות לשם.

עודד פורר: אני חייב לומר בהקשר הזה שאני לא חי בשלום עם החקיקה הזו.

עודד פורר: אני לא חי בשלום.

דוד ביטן: - - -

עודד פורר: דוד, זה מאוד מפריע.

<קריאות: - - -

עודד פורר: אני חושב, אדוני, שהצעת הפשרה של חבר הכנסת ילין היא הצעת פשרה שבסופו של דבר אני אוכל אולי לחיות אתה אבל אני אומר לכם – הלכתם פה רחוק מאוד בעניין הזה.

עודד פורר: אני לא מקבל את האמירה שדרג מקצועי – כל החכמה מרוכזת אצלו.

עודד פורר: ראינו דרגים מקצועיים שטועים.

עודד פורר: בסוף, הדרג המחליט צריך לשבת פה.

יצחק כהן: עודד, כמו שאתה מבקש ששר הבריאות ייקח אחריות על החלטות של ראש המערך הקרדיולוגי ב "סורוקה", כמה אספירין לשים באינפוזיה - - -

עודד פורר: בסוף, מי שמחליט – אתה סגן שר האוצר, מי מחליט אם בסוף בונים עוד בית חולים או לא?

עודד פורר: רופא מחליט אם בונים עוד בית חולים או לא?

עודד פורר: זה הכי מקצועי בעולם אם לבנות עוד בית חולים או לא.

עודד פורר: מי שמחליט זה בסוף זה אלה שחותמים על הצ'קים.

עודד פורר: אגף התקציבים הם אלה שקובעים אם אנחנו בונים עוד בית חולים או לא.

עודד פורר: אל תשווה לי את זה לשר הבריאות.

יצחק כהן: השר, שיהיה גאון כמה שיהיה, הוא לא יכול לקחת החלטות מקצועיות של גוף מקצועי, על הון של חברה, הוא לא יכול.

יצחק כהן: הוא בסוף צריך לאשר.

עודד פורר: על כמה מסמכים חותם שר האוצר ביום?

עודד פורר: כמה אחריות הוא לוקח?

עודד פורר: כשאתה מאשר את תקציב המדינה, איזה אחריות אתה לוקח כשאתה מאשר?

יצחק כהן: כשאתה צועק זה לא עושה אותך צודק.

יצחק כהן: שר לא יכול לקחת אחריות על החלטות מקצועיות פר אקסלנס.

יצחק כהן: בשביל זה יש דרג מקצועי.

יצחק כהן: לדרג מקצועי יש ועדה מייעצת, מקצועית, והיא צריכה לבוא אליכם, לדווח לכם, להתייעץ אתכם ולהראות לכם בשקיפות מלאה.

יצחק כהן: אז אל תכניס שרים למצבים בלתי אפשריים.

משה גפני: הבטיח לי חבר הכנסת דוד ביטן, יושב ראש הקואליציה, שהוא אתי בעניין הזה, מתי שהחוק עבר לכאן.

דוד ביטן: - - - את כל התיקונים ש - - -

משה גפני: לא, לא, לא.

משה גפני: תיקח על עצמך גם אחריות של מה לא.

משה גפני: נכון שכל התיקונים נעשו, היו גם פשרות שלנו, ואנחנו הסכמנו – גם חבר הכנסת פורר וגם אני הסכמתי, וקיבלתי את העמדה הזו, והדבר שנשאר שהוא מאוד דרמטי ומאוד משמעותי זה הנושא של ההון הנוסף.

משה גפני: בהון הנוסף, עד היום זה היה ועדת הכספים.

משה גפני: עכשיו מוציאים את זה מוועדת הכספים.

משה גפני: ההתייעצות היא איננה משמעותית.

משה גפני: אני לא בעד לעשות את זה.

משה גפני: אני רואה שרוב החברים פה הולכים על המהלך הזה.

משה גפני: אני לא הולך לנסות מי יודע מה.

משה גפני: אני רק רוצה להגיד משפט אחד.

משה גפני: מי שמחליט בסופו של דבר, גם בכסף גדול וגם בחיים ומוות וגם בדברים הכי משמעותיים במשטר דמוקרטי, זה חברי הכנסת.

משה גפני: אי אפשר להגיד שלחברי הכנסת יש לוביסטים, שהם יכולים להיות מושפעים מחברות ביטוח.

משה גפני: נכון, יכולים להיות.

משה גפני: אני לא זוכר דיונים ואני לא זוכר החלטות שהתקבלו על רקע זה.

משה גפני: כמה לחץ היה בששינסקי, כמה לחץ היה בנושא ים המלח, כמה לחץ היה על הרבה דברים – על שכר הנבחרים.

משה גפני: לא קיבלנו החלטות מקצועיות?

משה גפני: קיבלנו.

משה גפני: אין לי הסבר.

משה גפני: אני מקבל את דעת החברים.

משה גפני: אני רואה שגם החברים באופוזיציה - -

איציק שמולי: לא, לא כולם.

איציק שמולי: יש אחד שעוד אתך.

משה גפני: - - בסדר.

משה גפני: חוטאים לעניין.

משה גפני: אני לא הולך לאיזה מלחמת עולם, אני חושב שזו שגיאה.

משה גפני: אני לא מבין את העניין הזה.

משה גפני: אני גם הצעתי פשרה שזה יבוא לוועדה והיא תוכל להשיג, חברים בוועדה יוכלו להשיג, ואם לא ישיגו זה יאושר אוטומטית.

משה גפני: אני לא הולך למלחמה על זה.

משה גפני: אם היינו רוב של חברים הייתי הולך על זה למלחמה.

משה גפני: אנחנו לא רוב, אז בסדר.

משה גפני: אבל אני חושב שנעשה עוול כלפי הכנסת וכלפי ועדותיה.

משה גפני: אני יכול לסמוך על הפקידים במשרד האוצר?

משה גפני: אני יודע מי יהיה פקיד במשרד האוצר בעוד 4 שנים?

משה גפני: אני יודע מה שיתפרסם על הדברים האלה, על הלוביסטים שמסתובבים שם?

משה גפני: מה זה, ממתי יש חסינות לפקידים?

משה גפני: חברי כנסת אין להם חסינות, אבל לפקידים יש חסינות.

משה גפני: הם מקצועיים?

משה גפני: שיבואו להסביר.

משה גפני: אנחנו מאשרים תקציב מדינה של 500-400 מיליארד שקל, שתלויים בזה תקציב הביטחון ומיליון דברים.

משה גפני: אין לנו לוביסטים?

משה גפני: אנחנו אלה שצריכים להחליט, אלא אם כן אנחנו רוצים משטר של דיקטטורה, שתהיה ממונה על שוק ההון והיא תחליט.

משה גפני: אבל צריך להחליט את זה בעיניים פקוחות, ואני מאוד מעריך את דורית סלינגר.

דוד ביטן: נכון מה שאמר גפני, אמרתי לו שאנחנו נתחשב בעמדות שלו בהסתייגויות של הוועדה.

דוד ביטן: 96% מההסתייגויות של החברים אנחנו בעצם קיבלנו.

דוד ביטן: במהות קיבלנו.

דוד ביטן: נשארה רק הבעיה הזאת.

דוד ביטן: הבעיה הזא, מכיוון שמשרד האוצר מתנגד, אנחנו מנסים להגיע לפשרה שתהיה סבירה מבחינת - - -

עודד פורר: תראה כמה הדרג המקצועי חזק, שבסוף, בגלל שהוא מתנגד כולם מתכופפים.

דוד ביטן: אמרתי – צריך להתחשב גם בעמדות המקצועיות, לא רק בעמדות שלנו, אנחנו לא לבד בחקיקה, לא לבד בחקיקה.

דוד ביטן: אף פעם לא היינו לבד.

דוד ביטן: זה גיבוש גם של עמדות הח"כים, גם של עמדות מקצועיות של המשרדים השונים, וכמובן של שרת המשפטים, שהיא הכי חשובה בעניין הזה.

<קריאות: - - -

משה גפני: אני רק מבקש הסתייגות של להוריד את האישור של ועדת הכספים על ההון הנוסף גם ברשות לניירות ערך.

עיסאווי פריג': מה זאת אומרת?

משה גפני: זאת אומרת שלא יכול להיות - - -

אלי כהן: ברשות לניירות ערך צריך אישור של ועדת הכספים לשינוי בתקנות.

משה גפני: לא יכול להיות שלא יצטרכו את ועדת הכספים לאישור בהון הנוסף וברשות המקבילה, ברשות לניירות ערך, כן יצטרכו את האישור.

משה גפני: האפליה הזו לא יכולה להיות.

<קריאה: אז אפשר לעשות שגם שם לא יצטרכו אישור של ועדת הכספים.

<עבד חסדייה: אני יועץ של הממונה על שוק ההון.

<עבד חסדייה: למיטב הבנתנו אין דרישות הון לחברות ציבוריות על פי הוראות רשות ניירות ערך, ויותר מכך, כפי שגם אמרנו קודם – רגולטורים אחרים יש להם את - -- המליאה לבוא ולדרוש דרישות הון נוספות.

אלי כהן: כלומר, הדבר הזה – אחד, לא קיים, שתיים - - -

משה גפני: אם לא קיים אז זה בסדר.

<קריאות: - - -

עודד פורר: - - -

אלי כהן: חבר הכנסת פורר, חשוב לי לחזור - - - חבר הכנסת ביטן.

מיקי לוי: - - -

<קריאות: - - -

אלי כהן: קודם כל חשוב לי להבהיר שבהחלט, מה שאמרת בדבריך ש 96% מהדברים אכן התקבלו.

אלי כהן: שתיים – חשוב לי גם לציין שנוספו דברים לוועדת הכספים שלא היו מראש, כמו חוזה אחיד וכמו דיווח שנתי.

אלי כהן: שלוש – נכנס התיקון, בין היתר, שגם אתה ביקשת, לעניין מדיניות השר כפי שאושרה בממשלה.

אלי כהן: זה מופיעה ב-3(ג).

אלי כהן: נכנס גם תיקון של חבר הכנסת שמולי לעניין ביטוח פנסיוני וסיעודי.

יצחק כהן: ובריאות.

יואב קיש: חבר הכנסת גפני, אני רוצה להתייחס למה שאמרת.

יואב קיש: אני גם הגשתי הסתייגות.

יואב קיש: כמובן שבעניי כל פגיעה בסמכות ועדת הכספים והכנסת זו טעות.

יואב קיש: הסעיף הזה, למה הוא כזה מוקש?

יואב קיש: בואו נבין על מה אנחנו מדברים.

יואב קיש: מצד אחד ההסתכלות שלכם נכונה, היא אומרת – נכון, אנחנו שומרים על החוסכים, שומרים על הכסף הפנסיוני, רוצים לדאוג שהדבר הזה בשליטתנו.

יואב קיש: זה לגיטימי מצד אחד, אבל יש לזה מחיר מאוד כבד בצד השני.

יואב קיש: אם הדבר הזה לא יהיה מבוקר, אנחנו לא יודעים איפה נמצא את עצמנו.

יואב קיש: גם, דרך אגב, פגיעה בצד השני, פגיעה באותן חברות בצורה מוגזמת.

יואב קיש: אני אומר דבר מאוד פשוט – גפני, אני חושב שצריך למצוא את המנגנון, גם אם היום לא נסכים עליו.

יואב קיש: אני חושב שזו תהיה טעות, ואני אומר לך, גפני, וגם לך, עודד, שנלך לפשרה שפוגעת בסמכות הכנסת בעניין הזה.

יואב קיש: אני מציע, עם כל הלחץ של הזמנים למצוא את המנגנון שכן ייצב את כוחה של הכנסת - - -

דוד ביטן: מצאנו - - -

יואב קיש: לא, עובדה שלא.

יואב קיש: אם אני שומע את גפני, אני שמעתי את המנגנון.

יואב קיש: בסופו של דבר זו דעתי ואני אומר לכם שגם - - -

חיים ילין: מה זו דעתך?

חיים ילין: מה אתה מציע?

<קריאות: - - -

יואב קיש: אני אומר שלא יכול להיות שהסמכות הזו שהיתה בידי ועדת הכנסת תצא ממנה - - -

עיסאווי פריג': ועדת הכנסת?

עיסאווי פריג': ועדת הכספים.

יואב קיש: ועדת הכספים.

יואב קיש: כמובן שהכל תלוי מה תחליט שרת המשפטים.

עיסאווי פריג': אם נלך אתך אתה מבטיח ללכת במליאה אתנו?

יואב קיש: מה זה במליאה?

עיסאווי פריג': עכשיו אנחנו אתך בהסתייגות הזו, ונעביר אותה - - -

יואב קיש: לא, אני רוצה פשרה.

יואב קיש: אני, בניגוד לחברים אחרים לא הולך נגד הקואליציה.

<קריאות: - - -

עיסאווי פריג': אל תמכור לנו ערכים.

<קריאות: - - -

אלי כהן: חבר הכנסת קיש, תודה.

עיסאווי פריג': אנחנו יודעים שאתם תתקפלו.

עיסאווי פריג': אתם תתקפלו ותלכו - - -

<קריאות: - - -

יואב קיש: אני לא מתקפל, אני אומר את זה עכשיו.

עיסאווי פריג': דיבורים, דיבורים, בסוף תלכו בתלם.

אלי כהן: חבר הכנסת שמולי, בבקשה.

איציק שמולי: תודה, אדוני.

איציק שמולי: אני מקווה שהנושא שאני אעלה יעלה בדיוק את אותן אמוציות כמו הנושא הזה.

איציק שמולי: אני יכול להבטיח לכם שאף לוביסט ואף חברת "מגדל" לא באו לדבר אתי על הקשישים הסיעודיים ובכל זאת אני אומר לכם – אל"ף, לעניין הראשון.

איציק שמולי: אני כמובן בעמדה של גפני וקיש ועודד – אני חושב שכל החלשה של הכנסת זה דבר מגונה שאסור ללכת אליו, ואני קורא לך, גפני, לא ללכת כל כך מהר לעניינים של הפשרות.

איציק שמולי: בעניין של הביטוח הסיעודי – תראו.

איציק שמולי: בסופו של דבר, הדרישה העקרונית שאני הנחתי על השולחן היא לא משהו שאי אפשר לבלוע אותו.

איציק שמולי: אני באתי וביקשתי דבר אחד: שבעניינים של ביטוח, סיעוד ובריאות, הכנסת תהיה בתוך הלופ.

איציק שמולי: כשאתם מסתכלים על מה שקרה במחדל של הביטוחים הסיעודיים, למרות מה שאומרת המפקחת על הביטוח בחלק מהעיתונים, כאילו מציירים פה איזה תמונה, אדוני השר, שבגלל שלא היתה בזמנו רשות, והפוליטיקאים הקטנים והאינטרסנטים קשרו למפקחת על הביטוח את הידיים, אז היא לא הצליחה להציל את המבוטחים הסיעודיים.

איציק שמולי: עכשיו, 4 שנים אחרי, כ-200 אלף איש נזרקו כבר לרחוב, כאילו אני ואתה גפני, וכל אחד אחר מפריעים לה לחייב את חברות הביטוח מחר בבוקר להשאיר את המבוטחים בתוך הפוליסות.

איציק שמולי: אז את השקר הזה אני מבקש לנפץ.

איציק שמולי: ולמה אני מבקש את מה שאני מבקש, אדוני היושב ראש?

איציק שמולי: כי אני חושב שלא יכול להיות מצב שבו רפורמות כל כך גדולות ודרמטיות שנוגעות לענייני סיעוד, לא יבואו לבית הזה.

איציק שמולי: כפי שנאמר קודם –שבמקום אחד ירוכזו כל הסמכויות, כל החכמה, כל ההארה, והכל יתנקז לשם, ואת חברי הכנסת, שכל התלונות בענייני הסיעוד מגיעות אלינו – לא יספרו.

איציק שמולי: לכן זו דרישתי.

איציק שמולי: ואני אתן לכם עוד דוגמה, אדוני השר.

איציק שמולי: אני רוצה להפנות את תשומת לבך לעניין אחד – אני מברך אותך, ושותף למאמציך לקדם ביטוח סיעוד ממלכתי.

יעקב ליצמן: שר האוצר גם שותף.

איציק שמולי: ומגיעות לו הברכות על זה.

איציק שמולי: ואני רוצה להפנות את תשומת לבך למתווה שמשרד הבריאות הוציא ב-2011, ואחד הפרקים במתווה מדבר על החפיפה בין הביטוח הציבורי לביטוח הפרטי.

איציק שמולי: עכשיו תגיד לי אתה, אדוני השר, מה יועילו חכמים בתקנתם אם אנחנו נבוא לכנסת ונתמוך בהצעה לקדם ביטוח סיעודי ממלכתי, ואז תבוא המפקחת – היא לא תצטרך את הכנסת – ותחליט החלטות שגוברות על מה שאנחנו נחליט פה על הביטוח הציבורי.

איציק שמולי: מה אנחנו נעשה?

איציק שמולי: כלום.

איציק שמולי: כלום, אדוני היושב ראש.

איציק שמולי: הכנסת תחליט, קואליציה ואופוזיציה, שיש ביטוח סיעודי.

איציק שמולי: תבוא המפקחת על הביטוח ותגיד: לא.

איציק שמולי: יש ביטוח סיעודי ממלכתי אבל אני אתן לחברות הביטוח הפרטיות דריסת רגל במה שהיה אמור להיות ממלכתי.

איציק שמולי: שיבוא פה מישהו אחד ויגיד שאני לא צודק, שאי אפשר באמצעות המנגנון הזה לרוקן את הביטוחים הסיעודיים מכל תוקף.

איציק שמולי: הגישה שלי החד משמעית שהכנסת תהיה מעורבת בעניינים של ביטוחים של סיעוד ובריאות, נקודה.

יעקב ליצמן: אני הוזעקתי לכאן כי ביטוח פנסיוני נטו – הכוונה של כל הביטוחים האלה, מה שנוגע למשרד הבריאות - - -מה שלא נוגע לסל הבריאות לא מעניין אותי.

יעקב ליצמן: מה שנוגע לסל הבריאות – לא יכול להיות ששר הבריאות, מי שלא יהיה שר הבריאות, אין לו say שם, אין לו מילה אחת.

יעקב ליצמן: לא יכול להיות שהוא לא מעורב בתהליך הזה.

יעקב ליצמן: ברגע שעובר החוק הזה, שר האוצר או המפקחת, בעיקר – יכול לעשות מה שהוא רוצה, בניגוד למשרדים אחרים, אין לאף אחד נגיעה ישירה, כל כך הרבה נגיעה כפי שיש לי בבריאות.

יעקב ליצמן: לכן, מה שאני מבקש, שבנושא שנוגע לי, ששר הבריאות יהיה מעורב ושתהיה לי מילה.

יעקב ליצמן: אני לא רוצה להגיד לאף אחד, לא רוצה לפגוע באף אחד, אני רוצה להיות גם, שיכניסו אותי.

משה גפני: אני מבקש להוסיף את זה בתור הסתייגות שלי, אם אתם לא מסכימים.

משה גפני: אם אתם מסכימים זה בסדר.

משה גפני: אם לא – אז להוסיף את זה בתור הסתייגות שלי.

אלי כהן: תודה, אדוני השר.

אלי כהן: ההסתייגות של חבר הכנסת גפני נרשמה.

<קריאות: - - -

חיים ילין: ברוך, אסף, תקשיבו – כי בסוף זה דברים קטנים, אבל - - -

יצחק כהן: אני מציע שבביטוחי תלמידים – ששר החינוך יהיה מעורב, ביטוחי אופנוענים ורכבים – שר התחבורה יהיה מעורב, וככה נעשה שכל השרים מעורבים.

יצחק כהן: ככה נעשה, והכל יהיה נחמד.

יצחק כהן: בשביל זה יש ממשלה והממשלה מעורבת.

חיים ילין: אני, מעבר להון העצמי, שהצעתי את הפשרה שהצעתי, יש סעיף שמבחינתי הוא מאוד מהותי.

חיים ילין: אנחנו קבענו שבעצם הממשלה, שר האוצר – קובעים את המדיניות שלפיה הממונה והרשות צריכים לפעול.

חיים ילין: אני שמתי הסתייגות פה שלא היתה התייחסות.

חיים ילין: כתבתי: "ראה שר האוצר כי הרשות פועלת בניגוד למדיניות הממשלה.

חיים ילין: .." – מה המשמעות?

חיים ילין: אני בכוונה שמתי את זה.

חיים ילין: אני אומר שאם הממונה פועל בניגוד למדיניות שמתוות על ידי הממשלה ועל ידי שר האוצר, מה קורה?

חיים ילין: הרי אנחנו יודעים היום שאי אפשר לפטר, אנחנו יודעים את זה, אבל מבחינתי חייב להיות מנגנון וזה מתייחס למה שחבר הכנסת שמולי אומר.

חיים ילין: מה המשמעות מבחינת החקיקה?

חיים ילין: תראה לי סעיף שאפשר אל"ף להשעות אותו, להחליף אותו ובעצם לעקוף אותו, כי בעצם הוא עושה עבירה על החוק.

חיים ילין: אבל אין התייחסות לזה, אז אני מבקש התייחסות מהותית לנושא הזה.

חיים ילין: לגבי ההון העצמי דיברתי.

חיים ילין: הגנה ושמירה, סעיף 1.

חיים ילין: ברוך.

חיים ילין: האנשים לא איתי.

חיים ילין: אני מדבר לקיר.

חיים ילין: העגול.

חיים ילין: הגנה ושמירה על – שימו לב: על עניינם של המבוטחים.

חיים ילין: מה זה "עניינם של המבוטחים", מצב הרוח שלהם?

חיים ילין: על מה אנחנו אחראים?

חיים ילין: חייבת להיות המילה "כסף שם" - "הגנה ושמירה על כספם של המבוטחים", לא על "עניינם".

חיים ילין: אני לא יודע מה זה "עניינם", זה משהו רחב מאוד.

חיים ילין: אני מבקש לשנות.

חיים ילין: אני לא יודע אם מבחינה משפטית "עניינם", ורד, תופס כל מה שאמרתי.

<אסף מיכאלי: דווקא "עניינם" זו הגדרה מאוד רחבה וזו הגדרה שקיימת היום.

<אסף מיכאלי: היא נוגעת לכל היבט.

חיים ילין: כולל ההיבט הכספי, הפסיכולוגי - - -

<אסף מיכאלי: הגדרה מאוד רחבה ונוגעת - - -

חיים ילין: ביקשתי שבהגנה ושמירה תהיה התייחסות בחקיקה איך מגנים ואיך שומרים על כספם של המבוטחים.

חיים ילין: מישהו זרק אתמול – התקנה הצ'יליאנית, או מה שלא יהיה.

חיים ילין: שיהיה כתוב איך מתכוונים לשמור ולהגן.

חיים ילין: חברה', זאת המהות.

חיים ילין: באמת אני אומר לכם את זה.

חיים ילין: תנסחו את זה בכל דרך שאתם רוצים, אבל שיהיה כתוב שם איך.

חיים ילין: שאנחנו, כחברי כנסת גם נוכל לפקח על זה.

עיסאווי פריג': שאר ההסתייגויות – מתי אומרים אותן?

אלי כהן: תהיה לנו ישיבה, תכף נעדכן.

אלי כהן: משפט אחד לחבר הכנסת פורר.

עודד פורר: בדקה, שלושה נושאים.

עודד פורר: אחד, בהקשר של מה שאמר חבר הכנסת ילין – אחת ההסתייגויות שאמרה שיוספו המילים "היה והממשלה סברה כי החלטת הממונה נוגדת את מדיניות הממשלה תהיה הממשלה רשאית לשנות את החלטת הממונה" - אני לא יודע למה לא הסכמתם להכניס את זה.

עודד פורר: אם אנחנו אומרים שהיא פועלת בהתאם למדיניות, אז הסעיף הזה היה צריך להיות די ברור.

עודד פורר: אני כן חושב שבהקשר הזה אם אין ועדת כספים, כן צריכה להיות הסכמת שר.

עודד פורר: בסוף השר הוא דרג נבחר, והוא דרג שגם מפוקח.

עודד פורר: אני חושב שזה בהחלט בקשה מינורית, ואני כן יכול לומר בהקשר הזה – בקשר לאמירות שאמר קודם חבר הכנסת גפני, לרשות ניירות ערך כן יש סמכות לקבוע הון בקרנות נאמנות ובתיקים, ולכן זה בא בתקנות ובאישור ועדת כספים, גם זה עניין מקצועי גרידא.

עודד פורר: משום מה פה ועדת הכספים כן טובה.

משה גפני: ההסתייגות על - - הבריאות רשמתם?

יצחק כהן: אני רוצה שתוסיף שבביטוחי בריאות לתלמידים שר החינוך גם יהיה, אוקיי?

יצחק כהן: וברכבים, ביטוח רכב – שר התחבורה יהיה.

משה גפני: אתה יכול להציע.

משה גפני: לא הצעתי את זה.

משה גפני: הצעתי את שר הבריאות.

אלי כהן: אנחנו חייבים לסיים, גם הח"כים חייבים ללכת למליאה.

אלי כהן: עד השעה 17:00 יהיה עדכון האם תהיה ישיבה נוספת הערב, או, לחלופין, תהיה ישיבה נוספת בשבוע הבא.

אלי כהן: כאמור, בינתיים הצוות המשפטי יעבוד על הנוסחים.

אלי כהן: תודה רבה.

איציק שמולי: רק לי חשוב שאם יהיה דיון בערב שזה לא יהיה במקביל להצבעות במליאה, אלא רק במקביל לדיון.

חיים ילין: תבין – הוא לא מפקשש הצבעה על חוק אחד מאז שהוא בכנסת.

חיים ילין: זה שיא השיאים, והוא לא מוכן, הוא צודק.

אלי כהן: תודה רבה, הישיבה נעולה.